**GRAD DELNICE**

**SAVJET MLADIH GRADA DELNICA**

**PROGRAM RADA SAVJETA MLADIH  
GRADA DELNICA   
ZA 2024. GODINU**

**DELNICE, 6. rujna 2023.**

**Program rada**

**Savjeta mladih Grada Delnica**

**za 2024. godinu**

**I. UVODNE NAPOMENE**

Savjeti mladih osnivaju se kao**savjetodavna tijela** jedinica lokalne i područne (regionalne) samouprave. Njihova zadaća je**promicanje i zagovaranje prava, potrebe i interesa mladih** na njihovoj lokalnoj i područnoj (regionalnoj) razini.

Savjeti mladih omogućuju mladim osobama sudjelovanje u postupku i procesu službenog donošenja odluka od strane predstavnika vlasti. Njihov rad se temelji na interesima i potrebama mladih osoba da iz vlastite perspektive predlože promjene koje će zadovoljiti njih same i druge mlade osobe u zajednici u kojoj žive. Aktivnosti savjeta mladih uključuju svaki oblik političkog, ekonomskog ili društvenog sudjelovanja koje će naći plodno tlo u zajednici i odgovoriti na potrebe i težnje za afirmacijom mladih osoba. Rad savjeta mladih predstavlja dugoročan, odnosno strateški i planski pristup poticanja sveukupne participacije i kvalitete života mladih.

Programom rada Savjeta propisuju se i određuju temeljna načela djelovanja i temeljne smjernice budućeg rada te se utvrđuju programske i druge aktivnosti potrebne za njihovo ostvarenje. Rad i djelovanje Savjeta usmjereno je na ostvarenje ciljeva propisanih ovim Programom rada i mora biti u suglasju s njegovim sadržajem.

**II. AKTIVNOSTI**

Program rada Savjeta mladih Grada Delnica za 2024. godinu (u daljnjem tekstu: Program) sadrži sljedeće aktivnosti:

**AD.1. Suradnja sa Gradskim vijećem, radnim tijelima Vijeća i drugim tijelima Grada Delnica, kao i svim tijelima Vlade RH u izradi programa, prijedloga zakona i odluka koje se odnose na mlade**

Savjet će započeti kvalitetnu suradnju sa Vijećem grada Delnica te svim ostalim Tijelima, kao i svim tijelima Vlade RH u izradi programa i odluka koje se odnose na mlade. Predlagat će Vijeću donošenje programa, odluka i drugih akata od značenja za unapređivanje položaja mladih na području Grada Delnica, te pokretati raspravu o pojedinim pitanjima i predlagati načine njihova rješavanja.

**AD.2. Obrazvanje i informiranje mladih**

Savjet će organizirati razna predavanja, radionice i konferencije sa temama koje su u interesu za poboljšanje položaja mladih našeg Grada te pružiti potporu organizacijama civilnog društva koje provode programe/projekte neformalnog obrazovanja usmjerene unapređenju znanja i vještina mladih koji imaju za cilj educiranje i osposobljavanje mladih u području socijalnih, organizacijskih, poduzetničkih vještina te poticanje njihova socijalnog uključivanja koje se ne mogu steći formalnim obrazovnim sustavom. Tim potezom bi se uspješnije i kvalitetnije mlade ljude potaklo na daljnje i konstantno učenje što bi rezultiralo aktivnijim sudjelovanje u društvu, svim društvenim procesima i u procesima donošenja odluka.

**AD.3. Zapošljavanje i poduzetništvo mladih**

Savjet mladih će svojim idejama i uz pomoć drugih organizacija nastojati pomoći mladom poduzetniku i drugim mladim osobama. Kroz suradnju na projektima Hrvatskog zavoda za zapošljavanje po pitanjima dodatnog usavršavanja, profesionalnog usmjeravanja, informiranja i savjetovanja mladih, promicanje dostupnih subvencija i olakšica poduzetnicima još je jedan vid djelovanja savjeta mladih. Savjet mladih zalagat će se za primanje vježbenika, volontera i obavljanje stručne prakse u gospodarstvu te u svim jedinicama lokalne samouprave, državnim institucijama i poduzećima, a sve kako bi mladi stekli prijeko potrebno radno iskustvo i time postali konkurenti na tržištu rada. Savjetu mladih Grada Delnica svojim idejama i potporom cilj je poboljšati suradnju sustava obrazovanja i zapošljavanja, poticati samozapošljavanje mladih te unaprijediti sustav informiranja o mogućnostima na tržištu rada.

**AD.4. Aktivno sudjelovanje mladih u društvu**

Aktivno sudjelovanje mladih u društvu obuhvaća različita područja: gospodarski, politički, društveni i kulturni život zajednice. Aktivno sudjelovanje mladih u donošenju odluka te aktivnostima na lokalnoj razini, od ključne je važnosti za izgradnju demokratičnijeg, cjelovitijeg i naprednijeg društva. Ono ujedno predstavlja koncept aktivnog građanstva.

**AD5. Suradnja sa Savjetima mladih u Primorsko goranskoj županiji, Republici Hrvatskoj i inozemstvu**

Suradnja sa savjetima mladih u PGŽ te i sa samim Savjetom Primorsko-goranske županije će se provoditi kroz zajedničke Koordinacije te kroz razmjenu dobrih praksi i ideja. Suradnja sa Savjetima u Republici Hrvatskoj kroz sudjelovanje članova savjeta na nacionalnim konferencijama i koordinacijama savjeta mladih na kojima se sastaju predstavnici općinskih, gradskih i županijskih savjeta mladih s područja Republike Hrvatske.

Cilj ovakvih skupova je poticanje mladih na međusobnu suradnju, umrežavanje, razmjenu iskustva te predstavljanje dobrih praksi. Uspostaviti ćemo suradnju s drugim savjetima mladih s kojima će se diskutirati o dobrim praksama, s ciljem umrežavanja, upoznavanja te usvajanja potencijalnih ideja za moguću primjenu u vlastitoj lokalnoj zajednici.

**AD.6 Suradnja s udrugama mladih i udrugama za mlade koje djeluju na području grada Delnica o temama bitnim za mlade**

Prikupljanje mišljenja zainteresirane javnosti za položaj i stanje mladih, udruga mladih i drugih srodnih tema u Gradu, u obliku ulaznih ili povratnih informacija, ključno je za uključivanje mladih u procese donošenja odluka ili utjecanje na lokalne javne politike. Organiziranjem redovitih susreta s mladima iz lokalne zajednice, komunikacijom s njima, poticanjem građanske participativnosti i društvenog angažmana, stvara se ozračje koje osnažuje mlade i njihov položaj u lokalnoj sredini.

**AD.7. Slobodno vrijeme i kultura mladih**

Mladi su sve manje organizatori zabave i slobodnog vremena, a sve više konzumenti sadržaja koje nudi visoko profesionalna mašinerija. Mladi svoje slobodno vrijeme korisne na različite način te ono uključuje razne oblike sadržaja odmora, razonode i stvaralaštva.

**AD.8. Zdravstvo i socijalna politika mladih**

Budući da je zdrav način života neophodan za očuvanje zdravlja mladih osoba, Savjet će podržati projekte i programe organizacija civilnog društva i ostalih ustanova koje nastoje omogućiti razvoj kvalitetnih zdravstvenih usluga i preventivnih programa za mlade. Mlade ćemo informirati i poticati njihovo uključivanje u takve projekte.

**AD.9. Ostale aktivnosti važne za rad Savjeta i poboljšanje položaja mladih u gradu Delnice.**

Potrebna sredstva za rad Savjeta mladih:

1. Organizacija susreta Savjeta mladih s područja Primorsko-goranske županije….350,00 €
2. Organizacija događanja, druženja i izleta mladih s ciljem promicanja sportskih, glazbenih, kulturnih i zdravstvenih aktivnosti ...........................................................................850,00€
3. Organizacija edukacija na temu vodećih problema mlade populacije………..……300,00 €
4. Promotivni materijali Savjeta mladih Grada Delnica............................................420,00 €
5. Sudjelovanje na seminarima, konferencijama, edukacijama i drugim događanjima vezanima uz rad Savjeta mladih……………………………...................................230,00 €

U Delnicama, 6. rujna 2023. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matteo Komadina

predsjednik Savjeta mladih Grada Delnica